**Nr.** **29590/19.07.2023**

**REFERAT DE APROBARE**

**pentru stabilirea unor măsuri cu privire la salariile de bază ale unor angajați ai Teatrului de Păpuși Puck începând cu 1 august 2023**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| În contextul situației economice actuale dat fiind faptul că prin liberalizarea preţurilor la energie, ca măsură impusă la nivel internaţional şi european, s-a generat o creştere fără precedent a preţului la energia electrică, la gazele naturale, precum şi la combustibili care a avut impact atât asupra creşterii preţurilor la utilităţile publice pentru populaţie, cât şi asupra creşterii preţurilor la bunurile de consum, determinând în principal o scădere a puterii de cumpărare cu impact semnificativ asupra standardelor de viaţă ale populaţiei.  Conform art. 11 alin. (1) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, ”Pentru funcţionarii publici şi **personalul contractual din cadrul familiei ocupaţionale «Administraţie»** din aparatul propriu al consiliilor judeţene, primării şi consilii locale, din instituţiile şi serviciile publice de interes local şi judeţean din subordinea acestora, **salariile de bază se stabilesc prin hotărâre** a consiliului local**, a consiliului judeţean** sau a Consiliului General al Municipiului Bucureşti, după caz, **în urma consultării organizaţiei sindicale reprezentative la nivel de unitate sau, după caz, a reprezentanţilor salariaţilor”.**  Prin **Decizia civilă nr. 365/A/2020 a Curții de Apel Cluj pronunțată în Dosar nr. 852/117/2019**, definitivă, se **admite în parte apelul** declarat de reclamanții GROZA ADRIANA-referent de specialitate I, TODEA EUGENIA-referent de specialitate I, POP FLAVIU-referent de specialitate I, FLOREA CARMEN ALINA-referent de specialitate I (1/2 normă) și Consilier juridic IA (1/2 normă), DELEAN AUGUSTA-îngrijitor, angajați ai Teatrului de Păpuși PUCK și **obligă Consiliul Județean Cluj să emită o hotărâre prin care să stabilească salariul de bază al reclamanților, în conformitate cu dispozițiile art. 11 raportat la Anexa VIII, cap. II lit. A pct. IV din Legea nr. 153/2017, cu modificările și completările ulterioare, începând cu data de 1 februarie 2019**;  Pentru punerea în aplicare a hotărârii judecătorești a fost aprobată Hotărârea Consiliului Județean Cluj nr. 172/2020 conform căreia **începând cu 01.01.2023 salariile de bază, pentru personalul din cadrul Teatrului de Păpuși ”Puck” Cluj-Napoca, salarizat în baza art. 11 din Legea nr. 153/2017, conform Deciziei civile nr. 365/A/2020 a Curții de Apel Cluj, ar trebui stabilite prin raportare la salariul minim pe economie valabil la data de 01.01.2023**, **respectiv de 3000 lei**. |
| **1.2. Cerinţe care reclamă oportunitatea actului administrativ:** |
| Conform art. 11 alin. (4) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, **nivelul veniturilor salariale se stabilește fără a depăși nivelul indemnizației lunare a funcției vicepreședintelui consiliului județean** cu încadrarea în cheltuielile de personal aprobate în bugetele de venituri și cheltuieli.  **Indemnizația lunară a vicepreședintelui** **consiliului județean** stabilită conform articolului unic din Legea nr. 103/2023 privind aprobarea Ordonanței de urgență a Guvernului nr. 115/2022 pentru completarea art.I din Ordonanța de urgență a Guvernului nr. 130/2021 privind unele măsuri fiscal-bugetare, prorogarea unor termene, precum și pentru modificarea și completarea unor acte normative, la art. I după alineatul (4^2) al articolului I din Ordonanța de urgență a Guvernului nr. 130/2021 se introduc două noi alineate cu următorul cuprins :  ”(4^4) Prin excepție de la prevederile alin. (2) și (4^1), începând cu data de 1 noiembrie 2022, cuantumul brut al indemnizațiilor lunare de care beneficiază personalul plătit din fonduri publice prevăzut în anexa nr. IX lit. C la Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare, se stabilește prin înmulțirea coeficientului prevăzut de Legea-cadru nr. 153/2017, cu modificările și completările ulterioare, cu salariul minim brut pe țară garantat în plată stabilit potrivit legii pentru anul 2021” **este în sumă de 18.400 lei**.  **La acest moment salariile de bază** pentru **personalul din cadrul Teatrului de Păpuși ”Puck”, salarizat conform art. 11 din Legea nr. 153/2017 în baza Deciziei civile nr. 365/A/2020 a Curții de Apel Cluj pronunțată în Dosar nr. 852/117/2019, se calculează prin înmulțirea coeficienților** prevăzuți în anexa la HCJ nr. 172/2020 **cu salariul de bază minim brut pe țară** garantat în plată, stabilit potrivit legii pentru anul 2020, respectiv **de 2300 lei**.  Conform art. 1 alin (3) din Hotărârea Consiliului Județean Cluj nr. 172/2020 privind punerea în aplicare a Deciziei civile nr. 365/A/2020 a Curții de Apel Cluj, pronunțată în Dosarul nr. 852/117/2019, începând cu 01.01.2023 salariile de bază, pentru personalul din cadrul Teatrului de Păpuși ”Puck” Cluj-Napoca, salarizat în baza art. 11 din Legea nr. 153/2017 ar trebui stabilite prin raportare la salariul minim pe economie valabil la data de 01.01.2023, respectiv de 3.000 lei.  **Gestionarea sistemului de salarizare a personalului din instituțiile și autoritățile publice se asigură de fiecare ordonator de credite,** care are obligația să stabilească salariile de bază, sporurile și alte drepturi salariale în bani sau natură prevăzute de lege, să asigure promovarea în funcții, grade/trepte profesionale și avansarea în gradații **astfel încât să se încadreze în sumele aprobate cu această destinație în bugetul propriu.**  În urma analizei bugetului și execuției bugetare la nivelul Consilului Județean Cluj, începând cu 1 august 2023, se poate acorda o majorare salarială de aproximativ 11% pentru personalul din cadrul Teatrului de Păpuși ”Puck”, salarizat conform art. 11 din Legea nr. 153/2017 conform Deciziei civile nr. 365/A/2020 a Curții de Apel Cluj, pronunțată în Dosarul nr. 852/117/2019.  **Având în vedere cele prezentate propun pentru personalul din cadrul Teatrului de Păpuși ”Puck”, salarizat conform art. 11 din Legea nr. 153/2017, în baza Deciziei civile nr. 365/A/2020 a Curții de Apel Cluj, pronunțată în Dosarul nr. 852/117/2019,** prin derogare de la prevederileart. 2 alin. (3) din Hotărârea Consiliului Județean Cluj nr. 172/2020, **ca începând cu data de 1 august 2023 salariile de bază să se calculeze prin înmulțirea coeficienților prevăzuți în anexa la HCJ nr. 172/2020 cu salariul de bază minim brut pe țară garantat în plată, stabilit potrivit legii pentru anul 2022, respectiv de 2550 lei.** |
| 1. **Schimbări preconizate:** |
| Pentru personalul din cadrul Teatrului de Păpuși ”Puck” Cluj-Napoca, salarizat conform art. 11 din Legea nr. 153/2017, începând cu data de 1 august 2023, salariile de bază se calculează prin înmulțirea coeficienților prevăzuți în anexa la HCJ nr. 172/2020 cu salariul de bază minim brut pe țară garantat în plată, stabilit potrivit legii pentru anul 2022, respectiv de 2550 lei. |
| **Secțiunea a 2-a - Impactul socio-economic:** |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:** |
| Pe termen scurt, respectiv pentru anul 2023 modificările salariale solicitate se vor face cu încadrarea în cheltuielile de personal prevăzute în bugetul de venituri şi cheltuieli pe anul 2023. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| În vederea elaborării proiectului de hotărâre a fost trimisă Sindicatului reprezentativ din cadrul Teatrului de Păpuși PUCK adresa nr. 29148/17.07.2023 în vederea consultării cu privire la majoarea salarială propusă începând cu data de 1 august 2023 prin care salariile de bază pentru personalul din cadrul Teatrului de Păpuși ”Puck”, salarizat în baza art. 11 alin. 1 din Legea nr. 153/2017, să se calculeze prin înmulțirea coeficienților prevăzuți în anexa la HCJ nr. 172/2020 cu salariul de bază minim brut pe țară garantat în plată, stabilit potrivit legii pentru anul 2022, respectiv de 2550 lei. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| După aprobare, salariile individuale lunare pentru personalul din cadrul Teatrului de Păpuși ”Puck”, salarizat în baza art. 11 alin. 1 din Legea nr. 153/2017 se vor stabili prin emiterea de decizii ale managerului Teatrului de Păpuși ”PUCK” Cluj-Napoca, în calitate de ordonatori terțiari de credite și întocmirea de acte adiționale la contractele individuale de muncă. |
| **Secțiunea a 6-a – Anexe la referatul de aprobare:** |
| Adresa către Sindicatul reprezentativ sau reprezentanții salariaților din cadrul Teatrului de Păpuși Puck nr. 29148/17.07.2023;  Răspunsul Sindicatului reprezentativ din cadrul Teatrului de Păpuși Puck înregistrat la Consiliul Județean Cluj cu nr. 29586 în data de 19.07.2023. |

**INIȚIATOR,**

**PREȘEDINTE**

**ALIN TIȘE**

**P R O I E C T DE H O T Ă R Â R E**

**pentru stabilirea unor măsuri cu privire la salariile de bază ale unor angajați ai Teatrului de Păpuși Puck începând cu 1 august 2023**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ……. din ….… pentru stabilirea unor măsuri cu privire la salariile de bază ale unor angajați ai Teatrului de Păpuși Puck începând cu 1 august 2023, propus de preşedintele Consiliului Judeţean Cluj – domnul Alin Tișe, care este însoţit de Referatul de aprobare cu nr. 29586/19.07.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 29591/19.07.2023 şi Avizul cu nr…... din ….. adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Hotărârea Consiliului Județean Cluj nr. 172/2020 privind punerea în aplicare a Deciziei civile nr. 365/A/2020 a Curții de Apel Cluj, pronunțată în dosarul nr. 852/117/2019;

Luând în considerare prevederile:

* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. f) din Ordonanța de Urgență a Guvernului privind Codul administrativ nr. 57/2019, cu modificările și completările ulterioare;
* art. 3 și art. 11 din Legea-cadru privind salarizarea personalului plătit din fonduri publice nr. 153/2017, cu modificările şi completările ulterioare;
* art. 20 alin. (1) lit. i) din Legea privind finanțele publice locale nr. 273/2006, cu modificările și copletările ulterioare;
* art. 3 pct. 16, și ale art. 16 din Legea responsabilității fiscal-bugetare nr. 69/2010 republicată, cu modificările și completările ulterioare;
* art. 1 din Hotărârea de Guvern pentru stabilirea salariului de bază minim brut pe țară garantat în plată nr. 1071/2021.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Prin derogare de la prevederile art. 2 alin. (3) din Hotărârea Consiliului Județean Cluj nr. 172/2020 privind punerea în aplicare a Deciziei civile nr. 365/A/2020 a Curții de Apel Cluj, pronunțată în dosarul nr. 852/117/2019, începând cu data de 1 august 2023, cuantumul salariilor de bază, pentru personalul din cadrul Teatrului de Păpuși ”Puck”, salarizat în baza art. 11 alin. 1 din Legea nr. 153/2017, se stabilește prin înmulțirea coeficienților prevăzuți în anexa la această hotărâre, cu salariul de bază minim brut pe țară garantat în plată, stabilit potrivit legii pentru anul 2022, respectiv de 2550 lei.

**Art. 2.** Stabilirea salariilor lunare individuale pentrupersonalul din cadrul Teatrului de Păpuși ”Puck” Cluj-Napoca, salarizat conform Deciziei civile nr. 365/A/2020 a Curții de Apel Cluj, potrivit prevederilor art. 1, se realizează de către conducătorul instituției, prin decizii individuale și întocmirea de acte adiționale la contractul individual de muncă, fără a depăși nivelul indemnizației lunare a vicepreședintelui consiliului județean, exclusiv majorările prevăzute la art. 16 alin. (2) din Legea-cadru privind salarizarea personalului plătit din fonduri publice nr. 153/2017, cu modificările și completările ulterioare.

**Art. 3**. La data de 01.08.2023 încetează prevederile Hotărârii Consiliului Județean Cluj nr. 62/2023 pentru stabilirea unor măsuri cu privire la salariile de bază ale unor angajați ai Teatrului de Păpuși Puck începând cu 1 mai 2023.

**Art. 4.** Cu punerea în aplicare a prevederilor prezentei hotărâri se încredințează președintele Consiliului Județean Cluj prin Teatrul de Păpuși ”Puck” Cluj-Napoca.

**Art. 5. (1)** Prezenta hotărâre se comunică Direcţiei Generale Buget-Finanţe, Resurse Umane; Teatrului de păpuși ”Puck” Cluj-Napoca precum şi Prefectului Judeţului Cluj şi se aduce la cunoştinţa publică Cluj prin afişare la sediul Consiliului Judeţean şi pe pagina de internet „[www.cjcluj.ro](http://www.cjcluj.ro)”.

**(2)** Managerul Teatrului de Păpuși ”Puck” Cluj-Napoca are obligația comunicării prezentei hotărâri personalului din cadrul Teatrului de Păpuși ”Puck” Cluj-Napoca, salarizat conform Deciziei civile nr. 365/A/2020 a Curții de Apel Cluj și transmiterii documentului de comunicare Direcției Administrație și Relații Publice din cadrul aparatului propriu al Consiliului Județean Cluj.

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona GACI**

**Nr……………... din …… iulie 2023**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membrii ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**ALIN TIȘE**

Nr. 29591/19.07.2023

**RAPORT DE SPECIALITATE**

|  |  |
| --- | --- |
| ***Titlul proiectului de hotărâre*** | pentru stabilirea unor măsuri cu privire la salariile de bază ale unor angajați ai Teatrului de Păpuși Puck începând cu 1 august 2023 |
| ***Compartiment de resort:*** | Direcția Generală Buget-Finanțe, Resurse Umane-Serviciul Resurse Umane |
| ***Secțiunea 1 – Documentare și analiză:*** | |
| Conform art. 11 alin. (1) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, ”Pentru funcţionarii publici şi personalul contractual din cadrul familiei ocupaţionale «Administraţie» din aparatul propriu al consiliilor judeţene, primării şi consilii locale, din instituţiile şi serviciile publice de interes local şi judeţean din subordinea acestora, salariile de bază se stabilesc prin hotărâre a consiliului local, a consiliului judeţean sau a Consiliului General al Municipiului Bucureşti, după caz, **în urma consultării organizaţiei sindicale reprezentative la nivel de unitate sau, după caz, a reprezentanţilor salariaţilor”.**  Astfel în vederea elaborării proiectului de hotărâre a fost trimisă Sindicatului reprezentativ sau reprezentanții salariaților din cadrul Teatrului de Păpuși ”Puck” Cluj-Napoca adresa nr. 29148/17.07.2023, referitoare la măsurile preconizate, **fiind îndeplinită în acest mod obligația de consultare.** | |
| ***Secțiunea a 2-a -*** ***Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate: 2*** | |
| La acest moment salariile de bază pentru personalul din cadrul Teatrului de Păpuși ”Puck” Cluj-Napoca, salarizat conform art. 11 din Legea nr. 153/2017, conform Deciziei civile nr. 365/A/2020 a Curții de Apel Cluj pronunțată în Dosar nr. 852/117/2019, se calculează prin înmulțirea coeficienților prevăzuți în anexa la HCJ nr. 172/2020 cu salariul de bază minim brut pe țară garantat în plată, stabilit potrivit legii pentru anul 2021, respectiv de 2300 lei conform Hotărârii consiliului județean nr. 62/2023.  Art. 11 alin.(4) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, prevede că ”**nivelul veniturilor salariale se stabilește fără a depăși nivelul indemnizației lunare a funcției vicepreședintelui consiliului județean** cu încadrarea în cheltuielile de personal aprobate în bugetele de venituri și cheltuieli”.  Art. 20 alin. (1) lit. i) din Legea nr. 273/2006 privind finanțele publice locale cu modificările și copletările ulterioare menționează faptul că **atât președinții consiliilor județene cât și autoritățile administrației publice locale** au competențe și responsabilități cu privire la ”**stabilirea opţiunilor şi a priorităţilor în aprobarea şi în efectuarea cheltuielilor publice locale**”;  Art. 3 alin. (1) și (4) din Legea nr. 153/2017 privind salarizarea personalului plătit din fonduri publice cu modificările și completările ulterioare prevede că ”**gestionarea sistemului de salarizare a personalului din instituţiile şi autorităţile publice se asigură de fiecare ordonator de credite**. Ordonatorii de credite au obligaţia să stabilească salariile de bază/soldele de funcţie/salariile de funcţie/soldele de grad/salariile gradului profesional deţinut, gradaţiile, soldele de comandă/salariile de comandă, indemnizaţiile de încadrare/indemnizaţiile lunare, sporurile, alte drepturi salariale în bani şi în natură prevăzute de lege, să asigure promovarea personalului în funcţii, grade şi trepte profesionale şi avansarea în gradaţii, în condiţiile legii, astfel încât să se încadreze în sumele aprobate cu această destinaţie în bugetul propriu”.  Conform art. 3 punctul 16 și art. 16 din Legea responsabilității fiscal-bugetare nr. 69/2010, cu modificările și completările ulterioare, cheltuielile de personal reprezintă totalul cheltuielilor suportate din bugetul general consolidat pentru personalul din sectorul bugetar, pe parcursul unui exerciţiu bugetar, respectiv cheltuielile cu salariile de bază, soldele funcţiilor de bază şi indemnizaţiile lunare de încadrare, sporurile, indemnizaţiile, premiile, stimulentele şi alte drepturi de natură salarială, în bani sau natură, stabilite conform legii, precum şi contribuţiile sociale ce revin în sarcina angajatorului aferente acestora. În aceste condiții **fiecare ordonator de credite, precum şi orice entitate responsabilă de elaborarea politicilor şi acordurilor salariale din sectorul public trebuie să se asigure că toate aceste politici şi acorduri salariale sunt în concordanţă cu principiile responsabilităţii fiscale, regulile fiscale, precum şi cu obiectivele şi limitele din strategia fiscal-bugetară.**  Având în vedere cele de mai sus **se propune,** prin derogare de la prevederile din Hotărârea Consiliului Județean Cluj nr. 172/2020 privind punerea în aplicare a Deciziei civile nr. 365/A/2020 a Curții de Apel Cluj, pronunțată în dosarul nr. 852/117/2019, **ca începând cu data de 1 august 2023, salariile de bază pentru personalul din cadrul Teatrului de Păpuși ”Puck”, salarizat în baza art. 11 alin. 1 din Legea nr. 153/2017, să se calculeze prin înmulțirea coeficienților prevăzuți în anexa la HCJ nr. 172/2020 cu salariul de bază minim brut pe țară garantat în plată, stabilit potrivit legii pentru anul 2022, respectiv de 2550 lei.**  Ținând cont de argumentele prezentate mai sus, considerăm că, din punct de vedere tehnic și al prevederilor legale, proiectul propus respectă prevederile legale incidente pentru stabilirea unor măsuri cu privire la salariile de bază ale unor angajați ai Teatrului de Păpuși Puck începând cu 1 august 2023. | |
| ***Secțiunea a 3-a*** ***- Efecte preconizate ale aplicării actului administrativ*** *(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)****:*** | |
| Pe termen scurt, respectiv pentru anul 2023 modificările solicitate se fac cu încadrarea în cheltuielile de personal prevăzute în bugetul de venituri şi cheltuieli pe anul 2023. | |
| ***Secțiunea a 4-a - Concluzii/propuneri:*** | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | |

|  |  |  |  |
| --- | --- | --- | --- |
|  | ***Prenume și nume*** | ***Data*** | ***Semnătura*** |
| Avizat: Director general | Cristina Șchiop |  |  |
| Elaborat: Șef serviciu | Corina Mocan |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| *Direcţia Generală Buget-Finanţe, Resurse Umane/*  *Serviciul Resurse Umane* | 20.07.2023 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Crina Muntean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |